6โจรชุดดำ ปล้นปืน10ชรบ. จับมัดมือ ปิดปาก ชิงลูกซอง4กระบอก
6 คนร้ายชุดดำบุกปล้นปืนลูกซองยาว ชรบ. ที่สายบุรี ปัตตานี ไป 4 กระบอก ก่อเหตุในโรงเรียน เข้าไปซุ่มรอช่วงเปลี่ยนเวรยาม จับล็อกตัวทีละคนจนครบ 10 คนใช้เชือกมัดมือ เทปปิดปาก ประกาศ ต้องการเพียงปืนเท่านั้น ,เวลา 08.00 น. วันที่ 24 ธ.ค. พ.ต.อ.มนตรี คงวัดใหม่ ผกก.สภ.สายบุรี จ.ปัตตานี พร้อมด้วยเจ้าหน้าที่กองพิสูจน์หลักฐานปัตตานี เข้าตรวจสอบหาพยานหลักฐานภายในโรงเรียนบ้านสือดัง ม.4 ต.เตราะบอน อ.สายบุรี เนื่องจากเมื่อเวลา 21.30 น.ที่ผ่านมา ได้เกิดเหตุ 6 คนร้ายพร้อมอาวุธสงครามได้ทำการปล้นอาวุธปืนลูกซองยาว จำนวน 4 กระบอก และกระสุน 20 นัดของเจ้าหน้าที่ชุดรักษาความปลอดภัยโรงเรียนดังกล่าว พร้อมทั้งได้ทำการมัดมือและใช้สก๊อตเทปปิดปากเจ้าหน้าที่ชุดรักษาความปลอดภัยโรงเรียนทั้ง 10 คน ก่อนที่คนร้ายจะหลบหนีไป,ความคืบหน้าล่าสุด หลังเกิดเหตุทางผู้บริหารโรงเรียนได้ประกาศหยุดการเรียนการสอนทันที 1 วัน เพื่อความปลอดภัยของครูและนักเรียน และเพื่อให้เจ้าหน้าที่เข้าทำการเคลียร์พื้นที่ พร้อมตรวจหาพยานหลักหลักฐานในที่เกิดเหตุ และจากการตรวจสอบในที่เกิดเหตุ เจ้าหน้าที่พบหมวกผ้าสีดำของคนร้ายตกอยู่ 1 ใบ และเชือกที่คนร้ายใช้มัดมือ ชรบ.จำนวนหนึ่ง จึงเก็บไว้เป็นหลักฐาน พร้อมตรวจสอบกล้องวงจรปิดทุกตัวที่อยู่บริเวณที่เกิดเหตุ และตามเส้นทาง,พ.ต.อ.มนตรี คงวัดใหม่ ผกก.สภ.สายบุรี เปิดเผยว่า จากการสอบสวน คนร้าย มีจำนวน 6 คนแต่งกายชุดดำปกปิดใบหน้า มีอาวุธสงคราม 4 กระบอกและปืนพกสั้น 1 กระบอกเป็นอาวุธ เข้ามาซุ่มอยู่ภายในโรงเรียนก่อนแล้ว และเมื่อชุดรักษาความปลอดภัยโรงเรียนทยอยเดินทางมาเพื่อเข้าเวรยาม คนร้ายจึงได้ล็อกตัวไว้ที่ละคนสองคนจนครบทั้ง 10 คนแล้วใช้เชือกมัดมือไว้ข้างหลัง ใช้เทปกาวปิดปากไว้ ข่มขู่ว่าห้ามขัดขืน เพราะต้องการเพียงอาวุธปืนเท่านั้น โดยคนร้ายได้ปล้นเอาอาวุธปืนลูกซองยาว จำนวน 4 กระบอกพร้อมกระสุนปืน 20 นัด ก่อนจะเดินขึ้นรถจักรยานยนต์ 3 คันขับหลบหนีไปทาง อ.ทุ่งยางแดง ,จากการสอบปากคำเบื้องต้น ขณะนี้พอรู้ตัวคนร้ายแล้วบางคน เนื่องจากมีลักษณะคล้ายบุคคลที่มีประวัติในคดีความมั่นคง และเชื่อว่าน่าจะเป็นกลุ่มคนร้ายในพื้นที่ที่เคยร่วมก่อเหตุซึ่งมีทั้งบุคคลที่มีหมายจับและแนวร่วมชุดใหม่ที่เข้ามาก่อเหตุ โดยมีการวางแผนมาก่อนล่วงหน้า สำหรับอาวุธปืนที่ถูกปล้นไปเชื่อว่าคนร้ายมีแผนเพื่อเตรียมก่อเหตุในพื้นที่ ตามที่มีข่าวแจ้งเตือนมาก่อนหน้านี้,อย่างไรก็ตาม หลักฐานที่เก็บไว้ได้ถือเป็นหลักฐานสำคัญที่จะรู้ว่าคนร้ายที่ก่อเหตุนั้นเป็นใครกลุ่มไหน ขณะนี้ได้สั่งชุดสืบสวนสอบสวนลงพื้นที่ต่อเนื่องเพื่อหาข่าวความเคลื่อนไหวและของบุคคลต้องสงสัยที่เข้ามาในพื้นที่ก่อนที่จะเกิดเหตุปล้นปืนครั้งนี้ ส่วนชุดรักษาความปลอดภัยโรงเรียนทั้ง 10 คน หลังสอบปากคำเบื้องต้นได้ให้กลับบ้านและจะเรียกมาสอบอีกครั้ง ส่วนที่ว่าจะมีหนอนบ่อนไส้ในกลุ่มหรือไม่นั้น จะต้องสอบสวนให้ละเอียดอีกครั้ง
6 คนร้ายชุดดำบุกปล้นปืนลูกซองยาว ชรบ. ที่สายบุรี ปัตตานี ไป 4 กระบอก ก่อเหตุในโรงเรียน เข้าไปซุ่มรอช่วงเปลี่ยนเวรยาม จับล็อกตัวทีละคนจนครบ10คนใช้เชือกมัดมือ เทปปิดปาก ประกาศ ต้องการเพียงปืน
ปล้นปืน,ปล้นปืนชรบ.,โจรใต้ปล้นปืน,ชรบ.ทุ่งยางแดง,ข่าวทั่วไป